armvectores/hy_wikipedia_2023 huggingface dataset:
Միխայիլ Նագիբինի պողոտա

Միխայիլ Նագիբինի պողոտա (ռուս.՝ Проспект Михаила Нагибина), փողոց ՌԴ Դոնի Ռոստով քաղաքում։ Անցնում է Վորոշիլովսկի շրջանով, մի մասը` Օկտյաբրսկի շրջանի և Կիրովսկի շրջանի սահմանով։ Սկսվում է Տեկուչովի փողոցի հետ հատումով, Նարիմանովի փողոցը հատելուց հետո վերածվում է Պլիևի փողոցի և Օլխովսկի նրբանցքի։ Ուղղությունը Գագարինի հրապարակից սկսած հատվածում` հարավից հյուսիս, Լենինի հրապարակից հետո թեքվում է դեպի հյուսիս-արևելք։ Պողոտան ամբողջ երկայնքով ունի երթևեկության վեց շերտ։


== Անվանում ==
Մինչև 1967 թվականը կոչվել է Հյուսիսային պողոտա, հետո ստացել է Հոկտեմբերի պողոտա անվանումը։ 2000 թվականին մայրուղին հերթական անգամ փոխել է անվանումը` դառնալով Միխայիլ Նագիբինի պողոտա։ Միխայիլ Նագիբինը (1935-2000) եղել է Ռոստովի ուղղաթիռների գործարանի երկարամյա ղեկավարը (1980-2000)։


== Պատմություն ==
1940-ական թվականների սկզբին - 1950-ականների վերջին Դոնի Ռոստովը սկսել է արագորեն զարգանալ հյուսիսային ուղղությամբ։ Այն ժամանակ զարգացող շրջանի հետ ավտոմոբիլային կապն իրականացվում էր Բուդյոննու պողոտայով, որը նույն մակարդակի վրա հատում ուներ երկաթգծի հետ, ինչը ստեղծում էր հսկայական դժվարություններ։ Որոշվեց հյուսիսային ուղղությամբ շարունակել Վորոշիլովի պողոտան։ Նոր մայրուղում կառուցվեց ուղի, որն ապահովում էր երկու մակարդակով հատում Վորոնեժի ուղղության երկաթգծի հետ։ Հետագայում կառուցվեց ամբարտակ, որը փակեց Բեզիմյաննայա հեղեղատը և արդեն 1950-ական թվականների սկզբին պողոտայում անցկացվեց տրամվայի գիծ, իսկ վեց տարի անց հայտնվեց նաև տրոլեյբուսը։


== Տրանսպորտ ==
Մ. Նագիբինի պողոտան ունի կարևորագույն նշանակություն Հյուսիսային բնակելի զանգվածի բնակիչների համար, հենց նրանով է անցնում հիմնական ուղևորահոսքը քաղաքի այդ հատվածից։ Պողոտայով անցնում են մեծ թվով համայնքային և մասնավոր ավտոբուսային երթուղիներ (22, 33, 42, 45, 46, 47, 49, 65, 77, 78, 83, 90, 99), թիվ 6 տրոլեյբուսը և մեծ թվով երթուղային տաքսիներ։


== Ուշագրավ օբյեկտներ ==
Դոնի պետական տեխնիկական համալսարան (ԴՊՏՀ)
Եղբայրական գերեզման
Ուսանողական զբոսայգի
ԴՊՏՀ-ի հանրակացարան
Հարավային դաշնային համալսարանի հոգեբանության ֆակուլտետ
«Ռոստվերտոլ» ձեռնարկություն (Ռոստովի ուղղաթիռների գործարան)
«Գորիզոնտ» առևտրի կենտրոն
Հարավային համալսարան
«Ռիո» առևտրի կենտրոն


== Ծանոթագրություններ ==
Կապնդեղ

Կապնդեղ (լատ.՝ Seseli), նեխուրազգիների (հովանոցավորներ (Apiaceae)) ընտանիքի բազմամյա, հազվադեպ՝ երկամյա խոտաբույսերի ցեղ։


== Տարածում ==
Տարածված է Արագածոնի, Շիրակի, Լոռու, Տավուշի, Գեղարքունիքի, Սյունիքի մարզերում։ Աճում է թփուտներում, անտառի բացատներում, չոր, քարքարոտ, կրային լանջերին։


== Կենսաբանական նկարագիր ==
Ցողունը ճյուղավորվող է, բարձրանում է՝ մինչև 1 մ։ Տերևները կրկնակի-եռակի փետրաձև հատված են։ Ծաղկաբույլը հովանոց է, ծաղիկները՝ սպիտակ, մանուշակագույն, հազվադեպ՝ դեղնավուն։ Ծաղկում է հունիս-հուլիսին։ Պտուղը ձվաձև կամ երկարավուն ձվաձև, մեջքի կողմից սեղմված, մերկ կամ մազածածկ սերմնապտուղ է։


== Նշանակություն և կիրառում ==
Դեղաբույս է. պարունակում է եթերայուղեր, կումարին, ածխաջրեր, թթուներ։ Օգտագործում են շնչարգելության, կծկանքի, նևրոզների և սրտային այլ հիվանդությունների ժամանակ, նաև որպես հակաքաղցկեղային միջոց։ Մեծաջրանցքիկ կապնդեղ (հանդիպում է միայն Արագած լեռան վրա) և նրբաճյուղ կապնդեղ (բնաշխարհիկ է, հանդիպում է Վայոց ձորի մարզում) տեսակները գրանցված են ՀՀ Կարմիր գրքում։


== Որոշ տեսակներ ==
Հայտնի է 48, ՀՀ-ում՝ 3 տեսակ՝ 

Կապնդեղ մեծաջրանցքիկ (Տ. grandivittatum),
Կապնդեղ նրբաճյուղ (Տ. leptocladum),
Կապնդեղ մանանեխանման (Տ. peucedanoides)։


== Ծանոթագրություններ ==


== Արտաքին հղումներ ==
BioLib entry
Նարայզուխլու

Նարայզուխլու, գյուղ Արևմտյան Հայաստանում, Սեբաստիայի վիլայեթի Ամասիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Արամազդ (լեռնագագաթ)

Անվան այլ կիրառումների համար տե՛ս՝ Արամազդ (այլ կիրառումներ)Արամազդ, Արամազ, Արմազդ, Գազբել, Գազբույլ, Գազբույլք, Գյազբել, Կազբել, Կազպել, Կասբել, Կասպել, Կարակայա, Մուրաշին, Մուրուշ, Մուրուշին, Բարգուշատի լեռնաշղթայի ամենաբարձր լեռնագագաթը (3392 մ)՝ Հայաստանի Սյունիքի մարզում։ Կազմված է հրաբխային ապարներից։ Լանջերը զառիթափ են՝ ծածկված լեռնամարգագետնային բուսականությամբ։ Գագաթնամերձ մասերում կան մերկացումներ, քարացրոններ։
Ղևոնդ Ալիշանը Արամազդին ենթադրաբար նմանեցնում է Կամբիլ լեռան հետ։
Անվանումը ծագել է հեթանոս հայերի Արամազդ (պահլավերեն թարգ.՝ գերագույն իմաստություն) աստծո անունից։


== Ծանոթագրություններ ==
Ամազոնաս նահանգի կենտրոնական մարզ

Ամազոնաս նահանգի կենտրոն (պորտ.՝ Mesorregião do Centro Amazonense), վարչական մեզոշրջան Բրազիլիայում, մտնում է Ամազոնաս նահանգի մեջ։ Բնակչությունը կազմում է 2591000 մարդ 2006 թվականի տվյալով։ Զբաղեցված տարածքը 356 347.949 կմ²։ Բնակչության խտությունը 7.3 մարդ/կմ²։
Say Something

«Say Something», ամերիկացի երգիչ Ջասթին Թիմբերլեյքի երգը, որ թողարկվել է Քրիս Ստեպլտոնի մասնակցությամբ 2018 թվականի հունվարի 25-ին որպես նրա Man of the Woods (2018) հինգերորդ ստուդիական ալբոմի երրորդ սինգլ։


== Պատմություն ==
«Say Something» երգը քանթրի ռոք բալլադ է, որն առանձնանում է Man of the Woods ալբոմում, որում հիմնականում ներառված է էլեկտրոնային երաժշտություն, ինչպիսին է ավելի վաղ որպես առանձին սինգլ թողարկված «Filthy» երգը (բացառությամբ «Supplies» երգի, որում քանթրի բլյուզ է Ստեպլտոնից)։ Երգը ներառում է նաև այնպիսի ոճերի տարրեր, ինչպիսիք են՝ գոսպել, փոփ, ակուստիկ սոուլ և ջազ։ Թիմբերլեյքն ու Թիմբալենդը նախկինում ներառել էին քանթրի հնչյուններ «What Goes Around... Comes Around» երգում։ Երգը ներառում է մտորումներ սոցիալական ճնշման մասին, որը խանգարում է ասել ինչ-որ կարևոր բան և մարդկանց դարձնում է անվստահ։
Երգն արժանացել է դրական գնահատականների երաժշտական քննադատների և ինտերնետ-հրատարակությունների կողմից, ինչպիսիք են՝ CMT, Billboard, Nashville Scene, Taste of Country, The Washington Post, Uproxx, Joe, Slate, Idolator, HotNewHipHop, MTV, MTV UK։ Այլ գնահատական են տվել Pitchork և Spin։


== Երաժշտական տեսահոլովակ ==

Երաժշտական տեսահոլովակը բեմադրել են ռեժիսոր Arturo Perez Jr.-ը և պրոդյուսեր La Blogothèque-ը։ Այն նկարահանվել է այնպիսի տեխնիկայի օգտագործմամբ, որ հայտնի է որպես «continuous motion»։ Նկարահանումներն անցկացվել են ճարտարապետական հուշարձան հանդիսացող Բրեդբերի բիլդինգում (Լոս Անջելես), որը հայտնի է նրանով, որ հայտնվել է 1982 թվականին նկարահանված «Սայրի վազորդ» ֆանտաստիկ ֆիլմում իր վերելակներով, պատշգամբներով ու աստիճաններով, որոնք «խորհրդանշում են լաբիրինթոս»։ Նկարահանմանը մասնակցել են 17 երաժիշտներ և 60 անձից բաղկացած երգախումբ, և նրանք բոլորը տեսահոլովակում հայտնվել են նկարահանման մեկ փորձում։


== Համերգային ելույթներ ==
2018 թվականի փետրվարի 5-ին Թիմբերլեյքը և Ստեպլտոնը կատարել են «Say Something» երգը The Tonight Show Starring Jimmy Fallon շոուի ժամանակ։
2018 թվականի փետրվարի 21-ին Թիմբերլեյքը և Ստեպլտոնը կատարել են «Say Something» երգը բրիտանական 2018 Brit Awards մրցանակաբաշխության ժամանակ։


== Հիթ-շքերթներ ==


== Հավաստագրումներ ==


== Ծանոթագրություններ ==


== Արտաքին հղումներ ==
 «Say Something»
 «Say Something/ Midnight Summer Jam»  (Live from the BRITs 2018)
 «Say Something»  (Live From The Tonight Show Starring Jimmy Fallon)
Սարասոտա շրջան (Ֆլորիդա)

Սարասոտա շրջան (անգլ.՝ Sarasota County), ԱՄՆ Ֆլորիդա նահանգի 67 վարչական միավորներից մեկը։ Ընդհանուր տարածությունը 1.481 կմ² է, բնակչությունը՝ 379.448 մարդ (2010 թ. տվյալներով)։ Շրջկենտրոնն է Սարասոտա բնակավայրը։ Կազմավորվել է 1921 թ.։
Աստերոիդների ցանկ (68801-68900)

Աստերոիդների ցանկ (68701-68800)  • Աստերոիդների ցանկ  • Աստերոիդների ցանկ (68901-69000)
 Աստերոիդների ցանկ (68701-68800)  • Աստերոիդների ցանկ  • Աստերոիդների ցանկ (68901-69000)


== Աղբյուր ==
«Discovery Circumstances: Numbered Minor Planets (65001)-(70000)»։ www.minorplanetcenter.net
Սպիտակ ստրկություն

«Սպիտակ ստրկություն» (անգլ.՝ White slavery), անգլալեզու երկրներում տերմինը նշանակում է գերություն եվրոպացիներին և Եվրոպայից գաղթածներին, անկախ ստրկության բնույթից, բայց հիմնականում կապված ստիպողական մարմնավաճառության հետ։


== Պատմություն ==
«Սպիտակ ստրկություն» բառակապակցությունը օգտագործվել է 20-րդ դարի սկզբից, «երբ այդ ժամանակների Եվրոպայի երկրների մեծ մասը 1904 թվականին Փարիզում ստորագրել են Միջազգային պայմանագիր, որը ուղղված էր այս երևույթի դեմ պայքարին»։
Այդ ժամանակ մեծ ուշադրություն էր հատկացվում Մեծ Բրիտանիայի կանանց, որոնց մայրցամաքային Եվրոպայի երկրներում դրդում էին մարմնավաճառության։ Ուշ այս տերմինը տարածվել է կենդանի ապրանքների ընդհանուր հասկացության վրա։
Միայն 1985 թվականին է բրիտանական խորհրդարանը շտկել օրենսդրությունը, որի համաձայն բռնություն էր համարվում կեցությունը միայն 13 տարեկանը չլրացած անձանց հետ։
20-րդ դարի սկզբին տերմինը գործածվել է եվրոպացի աղջիկների նկատմամբ, ովքեր աշխատում էին Չիկագոյի հասարակաց տներում։
Ավելի ուշ տերմինը օգտագործվել է թուրքական հարեմներում գտնվող եվրոպացի հարճերի նկատմամբ։
ԿՀՎ-ի տվյալների համաձայն 21-րդ դարի սկզբին աշխարհում 27 միլիոն ստրուկ է գրանցվել։

Ամեն տարի մի քանի միլիոն մարդ է վաճառվում։ Տրանսազգային քրեական կազմակերպությունները կանանց և աղջիկների անօրինական բիզնեսում ստացել են 7 միլիարդ դոլար շահույթ։ Գլոբալիզացիայի դարաշրջանում մարդկանց թրաֆիքինգը զարգանում և տարածվում է այնպես, ինչպես թմրանյութերի կամ ալկոհոլի առևտուրը։ Այսօրվա գլոբալիզացիայի պայմաններում, քրեաբանական համատեքստում , հատուկ և չափազանց բարդ խնդիր է մարդկային թրաֆիքինգր վերածնումը և ստրկության վերակենդանացումը,  որը ձեռք է բերում նոր տեսակներ և ուրվագծեր։ Ավելի բարդ է, քան 17-19-րդ դարերում։ Սա հատկապես սարսափելի է, երբ նոր բովանդակություն և նշանակություն է ձեռք բերում մարդու համընդհանուր իրավունքը, կատարելագործվում են դրանց պաշտպանության մեխանիզմները, ձևավորվում և  գործարկվում են մարդու իրավունքների պաշտպանության նոր մարմիննեն (մարդու իրավունքների պաշտպաններ, Մարդու իրավունքների եվրոպական դատարան և այլն)։


== Այլընտրական ձևեր ==
Գոյություն ունի ստրկության այլընտրանքային ձևեր ։
Ստրկավաճառությունը ևս կարող է ընդունել այնպիսի ձևեր, ինչպիսիք են օրինակ` երեխաների առևանգումը,  և նրանց հավաքագրումը պետական զինված ուժերին կամ ապստամբ բանակներին, կանանց և երեխաների օգտագործումը որպես  տնային ծառայողներ, ովքեր աշխատում են ստրկական պայմաններում, երեխաների օգտագործումը որպես փողոցային գողեր և այլն։ 


== Տես նաև ==
Թրաֆիքինգ
Սեռական ստրկություն


== Ծանոթագրություններ ==


== Գրականություն ==
White Cargo: the Forgotten History of Britain's White Slaves in America


== Արտաքին հղումներ ==
Ex-Prostitutes Say South Korea and U.S. Enabled Sex Trade Near Bases  / NYTimes, 2009-01-07 (անգլ.)
Как россиянки попадают в сексуальное рабство за рубежом / Радио Свободная Европа/Радио Свобода, 09 Август 2006
White Slavery Was Much More Common Than Believed. OSU, 2004 (անգլ.)
Slavery Myths Debunked / Slate, Sept. 29 2015 (անգլ.)
Ալեսհաուզեն

Ալեսհաուզեն  (գերմ.՝ Alleshausen), կոմունա Գերմանիայի Բադեն Վյուրտեմբերգ երկրամասում։
Մտնում է Բիբերախ շրջանի կազմում։ Բնակչությունը կազմում է 490 մարդ(ըստ 2010 թվականի դեկտեմբերի 31-ի) ։ Տարածքը կազմում է 11,31 կմ։ Պաշտոնական կոդ՝ 08 4 25 005։


== Ծանոթագրություններ ==


== Արտաքին հղումներ ==
Պաշտոնական էջ
Քամի (ֆիլմ, 1959)

«Քամի» (ռուս.՝ «Ветер»), խորհրդային սև-սպիտակ գեղարվեստական ֆիլմ հեղափոխական թեմայով, որը նկարահանել են ռեժիսորներ Ալեքսանդր Ալովը և Վլադիմիր Նաումովը։ Ալեքսանդր Դեմյանենկոյի առաջին դերը կինոյում։


== Սյուժե ==
Իրադարձությունները ծավալվում են Ռուսաստանի քաղաքացիական պատերազմի տարիներին։ Շոգեքարային դեպոյի բանվորներին, որը գտնվում է սպիտակների զբաղեցրած տարածքում,Մոսկվա՝ կոմերիտմիության առաջին համագումարին ուղարկում են երեք պատվիրակներ՝ Ֆեոդորին (Է. Բրեդուն), Նաստյային (Տ. Լոգինովա) և Միտյային (Ա. Դեմյանենկո)։ Մինչև Մոսկվա ճանապարհը 1500 կմ  է և հիմնականում անցնում է սպիտակների զբաղեցրած տարածքով։ Ֆեոդորին ճանապարհին ձերբակալում են սպիտակգվարդիականները, սակայն ընկերների, ինչպես նաև անապաստանի և մարմնավաճառուհի Մարիի (Է. Լեժդեյ) օգնությամբ նրան հաջողվում է փախչել։ Մարին ու անապաստանը միանում են պատվիրակներին, ընդ որում Մարին իր կյանքի գնով փրկում է մյուսներին։ Մոսկվա հասնում են միայն Ֆեոդորն ու անապաստանը, Միտյային ու Նաստյային սպանում են սպիտակները։ Ֆեոդորը ելույթ է ունենում համագումարում և բոցաշունչ խոսք է ասում՝ հավատարմության երդում տալով բոլշևիկների կուսակցությանը։


== Դերերում ==
Էդուարդ Բրեդուն – Ֆեոդոր
Թամարա Լոգինովա – Նաստյա
Էլզա Լեժդեյ – Մարի
Ալեքսանդր Դեմյանենկո – Միտյա
Անատոլի Ռոմաշին – ռոտմիստր
Յուրի Յակովլև – Լեոնիդ Զակրևսկի, պորուչիկ, Մարիի մանկության ընկերը
Լեոնիդ Գայդայ – Նաումենկո, կարմիր հրամանատար


== Նկարահանող խումբ ==
Բեմադրող ռեժիսորներ՝ Ալեքսանդր Ալով, Վլադիմիր Նաումով
Սցենարի հեղինակներ՝ Ալեքսանդր Ալով, Վլադիմիր Նաումով
Օպերատոր՝ Ֆեոդոր Դոբրոնրավով
Բեմադրող նկարիչ՝ Եվգենի Սվիդետելև
Կոմպոզիտոր՝ Նիկոլայ Կարետնիկով
Հնչյունային օպերատոր՝ Իգոր Մայորով
Ռեժիսոր՝ Յուրի Շևկունենկո
Մոնտաժող՝ Եվա Լադիժենսկայա
Ռազմական խորհրդատու՝ գեներալ-լեյտենանտ Նիկոլայ Օսլիկովսկի
Ֆիլմերի արտադրության վարչության նվագախումբ
Դիրիժոր՝ Առնոլդ Ռոյթման
Տնօրեն՝ Իգոր Վակար


== Ծանոթագրություններ ==


== Արտաքին հղումներ ==
«Քամի» ֆիլմը Рускино կայքում Archived 2021-07-11 at the Wayback Machine.
«Քամի» ֆիլմը IMBD կայքում
Մայդան (գյուղ, Լետիչևի շրջան)

Անվան այլ կիրառումների համար տե՛ս՝ ՄայդանՄայդան (ուկրաիներեն՝ Майдан), գյուղ Ուկրաինայի Խմելնիցկիի մարզի Լետիչևի շրջանում։
2001 թվականի տվյալներով Մայդան գյուղում բնակվում էր 88 մարդ։ Բնակավայրը զբաղեցնում է 0,689 կմ² տարածք։ Բնակչության խտությունը կազմում էր 127,72 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Սուրբ Ստեփանոս եկեղեցի (Կոշ)

Անվան այլ կիրառումների համար տե՛ս՝ Սուրբ Ստեփանոս եկեղեցի (այլ կիրառումներ)Կոշի Սուրբ Ստեփանոս եկեղեցի գտնվում է Արագածոտնի մարզի Կոշ գյուղից հյուսիս-արևելք, ձորալանջին։ Եկեղեցին կառուցվել է 7-րդ դարում, դեղնակարմրավուն ու դարչնագույն սրբատաշ տուֆից։


== Ճարտարապետություն ==
Եկեղեցին ունի խաչաձև գմբեթավոր հորինվածք, խորանի երկու կողմերում ավանդատներով ու միակ` հարավային մուտքով։ Համալիրի հյուսիս-արևմտյան կողմում կոպտատաշ բազալտից, կրաշաղախով շինված, ներսից սվաղած, թաղածածկ ջրամբարն է (4.8x13.5 մ ներսի չափերով, 2.85 մ բարձրությամբ)։ 
եկեղեցին 981 թվականին որպես նվիրատվություն ստացել է հողատարածքներ, ջրաղաց, այգի, իսկ 1649-ին` այգի և ձիթհանք։ 
Եկեղեցու ներսում պահպանվել են 7-րդ դարի որմնանկարների հատվածներ. խորանին «Քրիստոսը փառքի մեջ» հորինվածքն է, իսկ արևելյան լուսամուտի երկու կողերին կրկնակի պատկերված է Քրիստոսը, որը տեքստով մագաղաթե գալարը մեկնում է իրեն մոտեցող առաքյալներին (երկու կողմից` վեցական)։ Դա «Տերը տալիս է օրենքը» պատկերագրության ինքնատիպ տարբերակն է` կատարված գծային-գրաֆիկական եղանակով, որը որմնանկարին հաղորդում է հարթապատկերային բնույթ։ Կոշի Սուրբ Ստեփանոս եկեղեցին գործել է մինչև 18-րդ դար։


== Վերանորոգում ==
1970-1973 թվականներին նորոգվել են եկեղեցու պատերը և ծածկերը իսկ 2007-2008 թվականներին վերականգնվել է վանքի գմբեթը։


== Պատկերասրահ ==

		
		
		


== Ծանոթագրություններ ==
Խիմինգ

Խիմինգ (գերմ.՝ Chieming), Գերմանական Կոմունա Բավարիայում։
Ենթարկվում է Վերին Բավարիա վարչական շրջանին։ Մտնում է Տրաունշտայն շրջանի կազմի մեջ։ Բնակչությունը կազմում է 4538 մարդ (ըստ 31 դեկտեմբերի 2010 թվականի տվյալով)։ Զբաղեցնում է 37,74 կմ քառ. տարածք, պաշտոնական կոդը՝ 09 1 89 114։


== Ծանոթագրություններ ==


== Արտաքին հղումներ ==
Պաշտոնական կայք
Վիռնսհայմ

Վիռնսհայմ  (գերմ.՝ Wiernsheim), կոմունա Գերմանիայում, Բադեն Վյուրտեմբերգի տարածքում։
Մտնում է Էնց շրջանի կազմի մեջ։ Բնակչությունը 6442 մարդ է (2010 թվականի դեկտեմբերի 31–ի տվյալներով)։ Զբաղեցնում է 24, 62 կմ² տարածք։ Պաշտոնական կոդը՝ 08 2 36 065։


== Ծանոթագրություններ ==


== Արտաքին հղումներ ==
Պաշտոնական էջ
Զդենո Խարա

Զդենո Խարա (սլովակ.՝ Zdeno Chára, 18 մարտի, 1977, Տրենչին, Չեխոսլովակիա), սլովակ հոկեյիսըտ, Սլովակիայի հավաքականի ավագ։ Ներկայումս խաղում է Հոկեյի ազգային լիգայի «Բոստոն Բրյուինզ» ակումբի կազմում՝ հանդես գալով որպես թիմի ավագ։
Զդենո Խարան հանդես է գալիս պաշտպանի դիրքում։ Նրա մականուններն են՝ «Մեծ Զեթ» (անգլ.՝ "Big Z"), «Մեծ Խարա» (անգլ.՝ "Big Chara"), «Գազան» (անգլ.՝ "The Beast"), «Կողաթեքում» (անգլ.՝ "Lurch")։
Հոկեյի ազգային լիգայի 1996 թվականի դրաֆթում երրորդ փուլում 56-րդ համարի ներքո ընտրվել է «Նյու Յորք Այլենդերս» ակումբի կողմից։ 2001 թվականի հունիսի 23-ին անցել է «Օտտավա Սենատորս» ակումբ։ 2006 թվականի հուլիսի 1-ին որպես ազատ գործակալ պայմանագիրէ կնքել «Բոստոն Բյուինզ» ակումբի հետ։
2011 թվականի հունվարի 17-ին Խարան իր կարիերայում առաջին անգամ ձևակերպեց հեթ տրիկ 2010/2011 Հոկեյի ազգային լիգայի պարբերական առաջնության Բոստոն-Կարոլինա խաղում։
Հոկեյի ազգային լիգայի 2012/2013 մրցաշրջանի սկզբում պայմանագիր է կնքել Պրահայի «Լև» ակումբի հետ։


== Մրցանակներ ==
Ստենլիի գավաթի դափնեկիր, 2011 («Բոստոն Բրյուինզ»)
Հոկեյի ազգային լիգայի բոլոր աստղերի 6 խաղերի մասնակից - 2003, 2007, 2008, 2009, 2011, 2012
Ջեյմս Նորիս Տրոֆի (2009)


== Վիճակագրություն ==


=== Ակումբային կարիերա ===
Վերջին թարմացում՝ 12 ապրիլի, 2012 թվական


=== Միջազգային մրցություններ ===


== Հետաքրքիր փաստեր ==
Զդենո Խարան խոսում է գիտի յոթ լեզու՝ սլովակերեն, չեխերեն, շվեդերեն, ռուսերեն, գերմաներեն, լեհերեն, անգլերեն։ Սովորում է իտալերեն
Հոկեյի ազգային լիգայի խաղացողներից ամենաուժեղ հարվածը պատկանում է Խարային։ 2012 թվականի Հոկեյի ազգային լիգայի բոլոր աստղերի խաղից առաջ կայացած «Սուպերսքիլզ» մրցության ժամանակ Խարան մասնակցեց հարվածի ուժի մրցությանն ու գերազանցեց մեկ տարի առաջ հաստատած իր ռեկորդը (108,8 մղոն/ժամ — 175,097 կմ/ժ)։
Զդենո Խարան Հոկեյի ազգային լիգայի ամենաբարձրահասակ խաղացողն է (206 սանտիմետր)։
2012 թվականի մարտի 25-ին Խարան խաղաց իր հազարերորդ խաղը Հոկեյի ազգային լիգայում։


== Ծանոթագրություններ ==


== Արտաքին հղումներ ==

«Профиль игрока»։ NHL.com։ Արխիվացված օրիգինալից 2012-05-15-ին։ Վերցված է 2012-04-13 
«Զդենո Խարայի պրոֆիլը» (անգլերեն)։ Hockey Database.com։ Արխիվացված օրիգինալից 2012-05-15-ին։ Վերցված է 2012-04-13
Դալլար (այլ կիրառումներ)

Դալլար, կարող է վերաբերել՝

Դալլար - գետակ Արաքսի ավազանում, Հրազդան գետի աջակողմյան վտակը
Դալլար - երկաթուղային կայարան Թիֆլիս֊Բաքու երակաթգծի վրա
Պրեմիեր Լիգա 2019-20 (Անգլիա)

Պրեմիեր Լիգա 2019-2020 մրցաշրջան - Պրեմիեր Լիգայի 28-րդ խաղարկությունը, որը հիմնվել է 1992 թվականին։ Մրցաշրջանը մեկնարկել է 2019 թվականի օգոստոսի 9-ին և կավարտվի 2020 թվականի մայիսի 17-ին։ Գործող չեմպիոնը Մանչեսթեր Սիթին է։ Այս մրցաշրջանում առաջին անգամ Պրեմիեր Լիգայում կիրառվել է մրցավարների տեսաօգնության համակարգը (VAR)։


== Թիմեր ==


== Մրցաշարային աղյուսակ ==
Կաղապար:Պրեմիեր Լիգա 2019-20 աղյուսակ


== Ծանոթագրություններ ==


== Արտաքին հղումներ ==
Մրցաշարի պաշտոնական կայք (անգլ.)
Զոլոտարևկա (գյուղ, Տրոստյանեցի շրջան)

Անվան այլ կիրառումների համար տե՛ս՝ ԶոլոտարևկաԶոլոտարևկա (ուկրաիներեն՝ Золотарівка), գյուղ Ուկրաինայի Սումիի մարզի Տրոստյանեցի շրջանում։
2001 թվականի տվյալներով Զոլոտարևկա գյուղում բնակվում էր 100 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Վիկրամ սամվատ

Վիկրամ սամվատ (Սամվատի օրացույց), Հնդկաստանում տարածված օրացույց, որում տարվա երկարությունը կապված է լուսնային ամիսների երկարության հետ։ Այս օրացույցի վրա է հիմնված ժամանակակից նեպալյան օրացույցը։


== Տարածում և ծագում ==
Վիկրամ սամվատը հիմնականում կիրառվել է Հնդկաստանի հյուսիսային և կենտրոնական մասերում։ Տարեգրությունը այս համակարգում սկսվում է Մ.թ.ա. 57 թվականից և կապվում է Վիկրամի անվան հետ, կամ Վիկրակադիտյայի, ում նվիրված են բազմաթիվ լեգենդներ և ասքեր, դրանց մեջ նա բնութագրվում է որպես ազգային հերոս և անթերի տիրակալ։ Նրա մասին ասվում է, որ նա դուրս է վռնդել Հնդկաստանից օտարերկրյա զավթիչներին։ Լեգենդների մեծամասնությունում Վիկրամը նկարագրվում է, որպես տիրակալ, որը պատրաստ էր զոհել իրենով սեփական ազգի բարեկեցության համար։ Վիկրամադիտյայի անունը դարձավ խորհրդանիշ և տիտղոս, նրանից հետո եկած տիրակալների համար։
Հնդկաստանի պատմության մեջ բազմաթիվ տիրակալներ իրենց մետաղադրամների վրա նշում էին «Վիկրամադիտյա» տիտղոսը, և այդ տիրակալներից որն է սկիզբ դրել «Վիկրամ սամվատին» վիճելի հարց է։
Գրիգորյան օրացույցի 1970 թվականին համապատասխանում է Վիկրամ սամվատի 2026—2027 թվականները։


== Տես նաև ==
Հին հնդկական օրացույց


== Ծանոթագրություններ ==
Իշտվան Սաբո

Իշտվան Սաբո (փետրվարի 18, 1938(1938-02-18), Բուդապեշտ, Հունգարիա), հունգարացի ռեժիսոր, սցենարիստ, պրոդյուսեր։ Եվրոպական կինոակադեմիայի հիմնադիրներից մեկն է։


== Կենսագրություն ==
Սերում է կաթոլիկություն ընդունած հրեական ընտանիքից։ Պատերազմի տարիներին թաքնվել է մանկատանը, որի շնորհիվ և փրկվել է ոչնչացումից։
Կինո է նկարահանում 1960-ականների սկզբից։ Նրա կինոարվեստն ուսումնասիրում է Կենտրոնական Եվրոպայի նորագույն պատմության սոցիալական, քաղաքական և հոգեբանական խնդիրները։
Իշտվան Սաբոյին համաշխարհային ճանաչում է բերել այսպես կոչված «Գերմանական եռապատումը», որը բաղկացած է «Մեֆիստո» (1981 թ.), «Գնդապետ Ռյոդլ» (1985 թ.) և «Հանուսեն» (1989 թ.) ֆիլմերից։ Սակայն կինոարվեստում իր ամենամեծ ներդրումը Սաբոն կատարել է իր վաղ շրջանի «Հայրիկ» (1966 թ.) կինոնկարով, ինչպես նաև «Ֆիլմ սիրո մասին» (1970 թ.), «Հրշեջների փողոց, թիվ 25» (1973 թ.) և «Բուդապեշտի հեքիաթներ» (1976 թ.) ֆիլմերով։
1981 թ-ին նրա «Մեֆիստո» կինոնկարն արժանացել է «Օսկար» մրցանակի՝ լավագույն օտարալեզու ֆիլմի համար։
1980-ականների վերջից նրա կինոնկարները ստեղծվում են տարբեր լեզուներով՝ եվրոպական երկրների ֆինանսավորմամբ, սակայն նա շարունակում է ապրել Հունգարիայում։
2013 թ-ին Երևանում Իշտվան Սաբոն գլխավորել է «Ոսկե ծիրան» միջազգային կինոփառատոնի «Խաղարկային ֆիլմերի միջազգային մրցույթի» ժյուրին։


== Ծանոթագրություններ ==
Տուրվիլ ան Օժ

Տուրվիլ ան Օժ (ֆր.՝ Tourville-en-Auge), համայնք Ֆրանսիայի Ստորին Նորմանդիա մարզի Կալվադոս գավառում։
Բնակչությունը 2009 թվականի դրությամբ կազմում է 242 մարդ, բնակչության խտությունը` 76.58 մարդ/կմ²։ Բնակավայրը զբաղեցնում է 3.16 կմ² տարածք։


== Աշխարհագրություն ==
Գտնվում է Փարիզ քաղաքից 165 կմ արևմուտք, Կան քաղաքից` 45 կմ արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 165 աշխատունակ (15-64 տարեկան)  բնակիչ, որոնցից ակտիվ էին 117-ը, իսկ ոչ ակտիվները` 48։ Ակտիվության ցուցանիշը կազմում է 70,9 %։ 117 աշխատունակ մարդկանցից աշխատել է 110 անձ (53 տղամարդ և 57 կին)։ Գործազուրկ են եղել 7 անձ (3 տղամարդ և 4 կին)։ 48 անաշխատունակներից 12-ը եղել են աշակերտներ կամ ուսանողներ, 24-ը` թոշակառուներ, իսկ 12-ը չեն աշխատել տարբեր պատճառներով։


== Տես նաև ==
Կալվադոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Գուսևո (գյուղ, Աբզելիլովսկի շրջան)

Գուսևո (ռուս.՝ Гусево, բաշկիրերեն՝ Гусев), գյուղ Ռուսաստանի Բաշկորտոստան հանրապետության Աբզելիլովսկի շրջանի կազմում։
Բնակչությունը 2009 թվականին գրանցված տվյալներով կազմում էր 1121 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Շվեյցարահայ երաժշտություն

Շվեյցարահայ գաղութը հարուստ ավանդույթներ ունի երաժշտարվեստում։ 1907 թվականին տարբեր քաղաքներում համերգներով և դասախոսություններով հանդես է եկել Կոմիտասը։ Երաժշտական կյանքում մեծ ավանդ ունեն դաշնակահարուհիներ Հեղինե և Եվգինե Ադամյան քույրերը։ Ժնևում է ստեղծագործել նշանավոր դաշնակահար և կոմպոզիտոր Ստեփան էլմասը, որը Ֆերենց Լիստի սաներից էր։ Հայտնի են նաև դաշնակահար-դիրիժորներ Ալեքսանդր Սիրանոսյանը, Լուկ Արամ Բաղդասարյանը (հանդես է եկել նաև Երևանում), երգչուհի և կոմպոզիտոր Սիրվարդ Գազանճյանը, երգիչներ Գևորգ Բոյաջյանը, Հայ Վարդանը։ Գործում են «Անի» պարախումբը և «Արաքս» երգչախումբը։
Վարդան Միլիտոսյան

Վարդան Իշխանի Միլիտոսյան (հունիսի 8, 1950, Լենինական - ապրիլի 29, 2015), հայ ծանրորդ, Եվրոպայի կրկնակի չեմպիոն (1976, 1978), աշխարհի առաջնությունների կրկնակի արծաթե մեդալակիր (1976, 1978), օլիմպիական խաղերի արծաթե մեդալակիր (1976), հրում վարժությունում աշխարհի քառակի ռեկորդակիր։ Սպորտի վաստակավոր վարպետ (1976)։


== Կենսագրություն ==
Ծանրամարտով սկսել է զբաղվել 1964 թվականին, Հակոբ Ֆարաջյանի ղեկավարությամբ։ 1975-1979 թվականներին եղել է ԽՍՀՄ հավաքականի անդամ, դարձել Եվրոպայի կրկնակի չեմպիոն, արծաթե մեդալակիր Մոնրեալի Օլիմպիական խաղերում, արծաթե մեդալակիր Գետիսբերգում կայացած աշխարհի առաջնությունում։ Առավել հաջող հանդես է եկել հրում վարժությունում, որում 4 անգամ սահմանել է համաշխարհային ռեկորդներ։
1980 թվականին ավարտել է կարիերան և անցել մարզչական աշխատանքի։ Մարզել է եղբորորդուն՝ օլիմպիական չեմպիոն Իսրայել Միլիտոսյանին։


== Ծանոթագրություններ ==


== Հղումներ ==
Վարդան Միլիտոսյանը Chidlovski.net կայքում (անգլ.)
http://www.sports-reference.com/olympics/athletes/mi/vardan-militosyan-1.html Archived 2009-08-30 at the Wayback Machine.
(2215) Սիչուան

(2215) Սիչուան (անգլ.՝ Sichuan), աստերոիդ աստերոիդների հիմնական գոտում։ Հայտնաբերվել է 1964 թվականի նոյեմբերի 12-ին Մանուշակագույն լեռան աստղադիտարանի կողմից Նանկինում։
Միջին հեռավորությունը Արեգակից կազմում է 2,791922 ա. մ., առավելագույնը մոտենում է 2,0559 ա. մ. հեռավորության վրա և հեռանում 3,5279 ա. մ.։ Արեգակի շուրջ մեկ ամբողջական պտույտ է կատարում 1703,94 երկրային օրվա ընթացքում, իր ուղեծրով շարժվելով միջինում 0,211275 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 10,75° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2215) Սիչուան աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Կրեմենչուկի

Կրեմենչուկի (ուկրաիներեն՝ Кременчуки), գյուղ Ուկրաինայի Խմելնիցկիի մարզի Կրասիլովի շրջանում։
2001 թվականի տվյալներով Կրեմենչուկի գյուղում բնակվում էր 1 233 մարդ։ Բնակավայրը զբաղեցնում է 2334 կմ² տարածք։ Բնակչության խտությունը կազմում էր 528,28 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Սենտ Օգյուսթեն (Ծովափնյա Շարանտի գավառ)

Սենտ Օգյուսթեն (ֆր.՝ Saint-Augustin), համայնք Ֆրանսիայում, Պուատու Շարանտա մարզի Ծովափնյա Շարանտի գավառում։ Մտնում է Լա Տրամբլադ կանտոնի կազմի մեջ։ Հանդիսանում է Ռոշֆոր շրջանը։
Համայնքի INSEE կոդ՝ 17311։


== Բնակչություն ==
Համայնքի բնակչությունը 2010 թվականին կազմում էր 1250 մարդ։


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
Սենտ Օգյուսթենի վիճակագրության ազգային ինստիտուտ (ֆր.)
Միխայլովսկի գյուղական խորհուրդ (Բուրինսկի շրջան)

Անվան այլ կիրառումների համար տե՛ս՝ Միխայլովսկի գյուղական խորհուրդ (այլ կիրառումներ)Միխայլովսկի գյուղական խորհուրդ  (ուկրաիներեն՝ Михайлівська сільська рада), Ուկրաինայի Սումիի մարզի Բուրինսկի շրջանում։
2001 թվականի տվյալներով Միխայլովսկի գյուղական խորհրդում բնակվում էր 1597 մարդ։ Խորհրդում կա 4 բնակավայր։ 


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Չոնգուրիս

«Չոնգուրիս», Հովհաննես Թումանյանի ստեղծագործություններից, որի գրելու տարեթիվը ստույգ հայտնի չէ։


== Պատմություն ==
Ձեռագրից պարզ է դառնում, որ գրված է 1890-ական թվականներին։
Եղիշե Չարենցի անվան գրականության և արվեստի թանգարանի Թումանյանի ֆոնդի 11-րդ համարում պահվում է մեկ ինքնագիր։


== Ծանոթագրություններ ==
Կալուգայի մարզային պատանի հանդիսատեսի թատրոն

Կալուգայի մարզային պատանի հանդիսատեսի թատրոն (ռուս.՝ Калу́жский областно́й теа́тр ю́ного зри́теля), թատրոն Կալուգա քաղաքում, երեխաների և պատանիների համար նախատեսված խաղացանկով։


== Պատմություն ==
Կալուգային պատանի հանդիեսատեսի թատրոնի պատմությունն սկսվում է 1964 թվականից, երբ Կալուգայի մարզային դրամատիկական թատրոնի դերասանների և մի խումբ էնտուզիաստների կողմից Կալուգայում ստեղծվել է թատերախումբ ՌԽՍՀ վաստակավոր արտիստներ Լ. Վ. Վոլսկայայի և Վ. Մ. Ցվետկովի գլխավորությամբ, ովքեր էլ դարձել են թատրոնի առաջին բեմադրող ռեժիսորները։
Թատրոնի առաջին թատերաշրջանը բացվել է Վալենտիա Լյուդմիլովայի «Մինչև 16 տարեկան երեխաներին...» և Լ. Դոլինինայի «Նրանք և մենք» ներկայացումներով։
1965 թվականին թատրոնի տնօրեն է նշանակվել Գ. Ա. Բուրիկը։ Ռեժիսոր Ա. Ա. Երմակի բեմադրություններից են «Ինչպես է կոփվում պողպատը» (Նիկոլայ Օստրովսկի), «Պղպջակներ» (Ալեքսանդր Խմելնիկ), «Դաշտում քամի փնտրիր» (Վլադիմիր Ալեքսանդրովիչ Լիֆշից), «Կախարդական կղզի» (Ա. Կաշուտին և Ե. Վալինա) «Հրավառություն» (Գ. Մամլին) ներկայացումները։
1967 թվականին Կալուգայի մարզային ղեկավարության կողմից թատրոնին տրամադրում է սեփական շենք, նախկին «Ուդարնիկ» կինոթատրոնի շենքը Թատերական 36 հասցեում, քաղաքի պատմական մասում։
1960-1980-ական թվականներին թատրոնում աշխատել են տաղանդավոր ռեժիսորներ ՌԽՀՍ վաստակավոր արտիստ Օ. Ե. Զարյանկինը, Ռուսաստանի Դաշնության վաստակավոր գործիչներ Ն.Ս. Ուլյանովը, Վ. Ի. Յակունինը, հայտնի կալուգացի ռեժիսորներ Ի. Նիկոլաևը, Ե. Դենիսովը, Ն. Տրոիցկին։ Տեղի են ունեցել «Քաղաքն արշալույսին» (Ալեքսեյ Արբուզով), «Ամուսնություն» (Նիկոլայ Գոգոլ), «Խոակին Մուրյետեի աստղն ու մահը» (Պաբլո Ներուդա) պիեսների բեմադրությունների առաջնախաղերը։ 
1970 թվականին թատրոնին կից բացվում է մանկական թատերական ստուդիա, որն աշխատում է մինչև հիմա։ Այդ ստուդիայում է իր դերասանական կարիերան սկսել հայտնի կալուգացի դրամատուրգ և արվեստաբան Գ. Կ. Սկոկովը։
1992 թվականին թատրոնի ստեղծագործական գործընթացը ղեկավարում է թատրոնի գլխավոր ռեժիսոր, Կալուգայի մարզի մշակույթի վաստակավոր գործիչ Միխայիլ Վիզգով Ալեքսեևիչը, ում ակտիվ մասնակցությամբ 1997 թվականին Կալուգայի մարզային պատանի հանդիսատեսի թատրոնն ստացել է «պրոֆեսիոնալի» կարգավիճակ։
1996 թվականից սկսած Կալուգայի մարզային պատանի հանդիսատեսի թատրոնի տնօրեը Ռուսաստանի Դաշնության արվետսի վաստակավոր գործիչ Վալերիա Նիկոլաևնա Վիզգովան է։
2014 թվականին թատնոը նշել է իր կազմավորման 50-ամյակը։
Թատերախմբի ամբողջական կազմը հասանելի է թատրոնի պաշտոնական կայքում։


== Ծանոթագրություններ ==


== Գրականություն ==


== Արտաքին հղումներ ==
Թիլամուկ շրջան (Օրեգոն)

Թիլամուկ շրջան (անգլ.՝ Tillamook County), ԱՄՆ Օրեգոն նահանգի 36 վարչական միավորներից մեկը։ Ընդհանուր տարածությունը 2.854 կմ² է, բնակչությունը՝ 25.250 մարդ (2010 թ. տվյալներով)։ Շրջկենտրոնն է Թիլամուկ բնակավայրը։ Կազմավորվել է 1853 թ.։
904

904 թվական,  նահանջ տարի, ըստ Գրիգորյան օրացույցի սկսում է երեքշաբթի օրը։ Սա մեր թվարկության 904 թվականն է, 
X դարի 4-րդ տարին։


== Դեպքեր ==


== Ծնունդներ ==


== Մահեր ==
Գուդրիկ-Պիգոտ աստղադիտարան

Գուդրիկ-Պիգոտ աստղադիտարան (անգլ.՝ Goodricke-Pigott Observatory, ՄԱՄ կոդը՝ 683), մասնավոր աստղադիտարան ԱՄՆ Արիզոնա նահանգի Թուսոն քաղաքում։ Աստղադիտարանը հիմնվել է 1996 թվականի հոկտեմբերի 26-ին, և այդ գիշեր դիտարկումները սկսվել են Հեյլ-Բոպպի գիսաստղի լուսանկարումով։
Աստղադիտարանը անվանվել է երկու Յորքում 18-րդ դարում ապրող անգլիացի ասղագետներ Ջոն Գուդրիկի և Էդվարդ Պիգոտի պատվին։


== Աստղադիտակներ ==
Աստղադիտարանում բացման օրից գործում է Celestron C14, 0,35 մետր ապերտուով f/11 Շմիդտ-Կասեգրեյն աստղադիտակը։ Աստղադիտակը հետագայում բարելավվել է նոր օպտիկայով և շարժիչով, և դրանից հետո աստղադիտակին է կցվել ST-4 աստղ հետևող սարքը աստղադիտակի սխալանքը ուղղելու համար։
Կիրառվում է ևս մեկ աստղադիտակ, որը իրենից ներկայացնում է պարզապես մեծ տեսախցիկ ուղղված դեպի երկինք, այն անվանվում է MOTESS (Moving Object and Transient Event Search System)։


== Ծանոթագրություններ ==


== Տես նաև ==
Ռոյ Տակեր
Գոյաս նահանգի կենտրոնական մարզ

Գոյաս նահանգի կենտրոն (պորտ.՝ Mesorregião do Centro Goiano)՝ վարչական մեզոշրջան Բրազիլիայում, մտնում է Էսպիրիտու Սանտու նահանգի մեջ։ Բնակչությունը կազմում է 290000 մարդ (ըստ 2006 թվականի տվյալների)։ Զբաղեցված տարածքը 40 836.704 կմ²։ Բնակչության խտությունը 69.7 մարդ/կմ²։


== Վիճակագրություն ==
Համախառն ներքին արդյունքը կազմել է 16 223 322 523,00 (ըստ Բրազիլիայի ինստիտուտի աշխարհագրության և վիճակագրության տվյալների)
Համախառն ներքին արտադրանքը մեկ շնչի հաշվով 2003 թվականին կազմում է 5 929.69 ռեալ (ըստ Բրազիլիայի ինստիտուտի աշխարհագրության և վիճակագրության տվյալների)
Մարդկային զարգացման ինդեքսի պոտենցիալը 2000 թվականին կազմել է 0.787
Ջոնաթան Գրոֆ

Ջոնաթան Դրյու Գրոֆ (անգլ.՝ Jonathan Drew Groff, մարտի 26, 1985(1985-03-26), Լանկաստեր, Փենսիլվանիա), ամերիկացի դերասան և երգիչ։ «Գրեմմի» մրցանակի դափնեկիր և «Թոնի» մրցանակի կրկնակի հավակնորդ։ Գրոֆն առավել հայտնի է Բրոդվեյի մյուզիքլներում իր ելույթների շնորհիվ, ինչպես նաև «Glee» (2010—2015), «Որոնման մեջ» (2014—2015) և «Բանականության որսորդ» (2017) սերիալներում խաղացած դերերով։


== Վաղ տարիներ ==
Գրոֆը ծնվել և մեծացել է Փենսիլվանիա նահանգի Լանքասթեր քաղաքում՝ ֆիզկուլտուրայի ուսուցչուհի Ջուլի Գրոֆի (ծննդյամբ Ուիթմերից) և ձիերի մարզիչ Ջիմ Գրոֆի ընտանիքում։ Ունի ավագ եղբայր՝ Դևիդը։


== Կարիերա ==
Բրոդվեյի բեմում Գրոֆի առաջնաելույթ է ունեցել 2005 թվականին, որից հետո առաջատար դեր է ստացել «Գարնանային զարթոնք» մյուզիքլում, իսկ հետո ավելի մեծ հաջողությունների է հասել «Երաժշտության հնչյուններ», «Մազերը» և այլ մյուզիքլներում ունեցած դերերի շնորհիվ։ Մեծ էկրանին առաջնաելույթ է ունեցել 2009 թվականին «Գրոհելով Վուդստոկը» ֆիլմում։
2007 թվականի սկզբին Գրոֆը հեռուստատեսությունում երկրորդական դերով առաջնաելույթ է ունեցել ABC-ի «Մեկ կյանք ապրելու համար» ցերեկային սերիալում։ Ապա Ջեսսի Սենտ Ջեյմսի դերով հայտնվել է «Glee» սերիալում։ Մի քննադատ բացասաբար է գնահատել նրան այդ դերում, նշելով, որ նա համոզիչ չէ հետերոսեքսուալ երիտասարդի կերպարում։ Այնուամենայնիվ, Քրիստին Չենովետն ու շոուի ստեղծող Ռայան Մերֆին պաշտպանել են Գրոֆին։
2012 թվականին նկարահանվել է «Բոս» սերիալի երկրորդ եթերաշրջանում, իսկ հետո հնչյունավորել է հաջող առևտրային անիմացիոն «Սառցե սիրտը» ֆիլմի հիմնական կերպարներից մեկին։ 2015 թվականին ստացել է առանձնահատուկ համբավ՝ «Համիլթոն» մյուզիքլում կատարելով թագավոր Գեորգ III-ի կամեո դերը։ 2014-2016 թվականներին HBO-ի «Որոնման մեջ» սերիալում Գրոֆը կատարել է գլխավոր դեր։ Շոուն բարձր է գնահատվել քննադատների կողմից, սակայն ցածր վարկանիշների պատճառով փակվել է երկրորդ եթերաշրջանից հետո։ Գրոֆը նաև նկարահանվել է նաև «Որոնման մեջ։ Ֆիլմը» (2016) հեռուստաֆիլմում։
2017 թվականից սկսած՝ Գրոֆը գլխավոր դեր է կատարել Նեթֆլիքսի «Բանականության որսորդ» սերիալում։


== Անձնական կյանք ==
Գրոֆը գեյ է։  2009-2010 թվականներին նա հանդիպել է դերասան Գևին Կրիլի հետ, 2010-2013 թվականներին՝ դերասան Զաքարի Քուինտոյի հետ։ 2018 թվականից հարաբերությունների մեջ է պարուսույց Կորի Բեյքերի հետ.


== Ֆիլմագրություն ==


=== Կինո ===


=== Հեռուստատեսություն ===


== Ծանոթագրություններ ==
Արքան Նյու Յորքում

Արքան Նյու Յորքում (անգլ.՝ A King in New York), Չարլի Չապլինի կինեմատոգրաֆիայից, ֆիլմը էկրան է բարձրացել 1957 թվականին։


== Սյուժե ==
Արքա Իգոր Շադովը (Չարլի Չապլին) Էստրովիայի՝ իր երկրի հեղափոխությունից հետո մեկնում է Նյու Յորք։ Հայտնվելով աղքատության մեջ՝ նա ստիպված է լինում նկարահանվել գովազդում։ Մի այցի ժամանակ արքան ծանոթանում է Ռուփերթ Մաքաբիի հետ, (Մայքլ Չապլին) ով հանդիսանում էր ամերիկացի կոմունիստականներից մեկի երեխան։ Հետագայում արքան մեղադրվում է կոմունիստների հետ հանցակից լինելու մեջ և հանձնվում է Հակաամերիկայն գործունեության հետաքննության կոմիտեին։


== Դերերում ==
Չարլի Չապլին՝ արքա Շադով (կրկնօրինակել է Ինոկենտի Սմոկտունովսկին)
Դոուն Ադամս՝ Էնն Քեյ
Օլիվեր Ջոնսթոն՝ դեսպան Ժամյե
Մայքլ Չապլին՝ Րուփերդ Մաքաբի (կրկնօրինակել է Յիրոսլավ Տուրիլյովան)
Ջոն Մաքլարեն՝ հայր Մաքաբի, կոմունիստ
Մակսին Օդլի՝ թագուհի Իրեն
Ջոան Իգրեմ՝ Մոնա Քրոմվել
Սիդ Ջեյմս՝ Ջոնսոն, գովազդող
Հարրի Գրին՝ փաստաբան
Ջերրի Դեսմոնդ՝ վարչապետ ՎուդելՍովետական կրկնօրինակի ռեժիսոր՝ Ելենա Արաբովա


== Հետաքրքիր փաստեր ==
Ֆիլմը նկարահանվել է Միացյալ Թագավորությունում «Շեփերթոն» ստուդիայում, և այն մինչև 1973 թվականը չի ցուցադրվել ԱՄՆ-ում։
Սա այն վերջին ֆիլմն էր, որտեղ հենց ինքը Չարլի Չապլինը եղել է գլխավոր դերում։ Դրանից հետո նա նկարահանում է մեկ այլ ֆիլմ՝ «Կոմսուհին Հոնգկոնգից» որտեղ նա վերջին անգամ ներկայացնում է իր գլխավոր հերոսին։


== Պրեմիերաներ ==
VHS-ում ֆիլմը ցուցադրվել է 1970-ականներին։ ԽՍՀՄ-ում ֆիլմը սովետական կրկնօրինակմամբ լույս է տեսել «Պետկինո ԽՍՀՄ վիդեոծրագրի» կողմից՝ վիդեոտեսաերիզներով։


== Ծանոթագրություններ ==


== Արտաքին հղումներ ==
«Король в Нью-Йорке»(անգլ.) ֆիլմը Internet Movie Database կայքում
«Արքան Նյու Յորքում»(անգլ.) ֆիլմը Allmovie կայքում:
Նովոսերգիևսկայա

Նովոսերգիևսկայա (ռուս.՝ Новосергиевская), ստանիցա Ռուսաստանի Դաշնության Կրասնոդարի երկրամասի Կռիլովսկայայի շրջանի կազմում։
Բնակչությունը 2007 թվականին գրանցված տվյալներով կազմում էր 2276 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ֆիլիպ վան Արտևելդե

Ֆիլիպ վան Արտևելդե (հոլ.՝ Filips van Artevelde; 1340[…], Գենտ, Ֆլանդրիայի դքսություն, Ֆրանսիայի թագավորություն - նոյեմբերի 27, 1382[…], Battle of Roosebeke, Staden, Ռուսելարե, Արևմտյան Ֆլանդրիա, Բելգիա), Յակոբ վան Արտևելդեի որդին, 1831-1832 թվականներին Գենտի կապիտան, 1832 թվականին՝ Ֆլանդրիայի ղեկավարը։ Մահացել է Ռոզենբեկի ճակատամարտում։


== Կենսագրություն ==
Նա Յակոբ վան Արտևելդեի կրտսեր որդին էր, անգլիացի Ֆիլիպա Գենեհաու թագուհու սանիկը։ Իր ծագման շնորհիվ և ի հիշատակ իր կնքամոր՝ Ֆիլիպ վան Արտևելդեն 1381 թվականին՝ Կոմս Լյուդովիկ II Ֆլանդրացու դեմ քաղաքական խռովությունն սկսվելուց 2 տարի անց, ընտրվել է Գենտի կոմիսար, հետո, Սպիտակ շապերոններ ապստամբության առաջնորդ Փիթեր վան դեն Բոսշի և ջուլհակների գիլդիայի աջակցությամբ՝ քաղաքի ղեկավար (1382 թվականի հունվարից՝ գերագույն)։

Գենտցիների բանակի՝ 5 հազար զինվորի գլխավորությամբ, Արտևելդեն 1382 թվականի մայիսի 3-ին Բրյուգգեի մերձակայքում՝ Բևերհոութսֆելդի ճակատամարտում (Կաղամախի դաշտերում), ընդունել է Ֆլանդրիայի կոմսի 40 հազարանոց ասպետներին և հաղթանակ տարել։ Նա զավթեց Բրյուգգեն և իրեն ենթարկեց Ֆլանդրիայի մյուս այլ քաղաքներ։ Միայն Աուդենարդեի կայազորը հավատարիմ մնաց Ֆլանդրիայի կոմսին։ Արտևելդեն, իրեն կարգելով Ֆլանդրիայի նահանգապետ, մայիսի 9-ին պաշարեց քաղաքը։ Թողնելով պաշարումը՝ Արտևելդեն 40 հազարանոց բանակով դուրս եկավ ֆրանսիացի թագավոր Կառլ VI-ի դեմ, որը Լիս գետով անցել էր Կոմին և զավթել մի քանի ֆլամանդական քաղաքներ։ 1382 թվականի նոյեմբեր 27-ին Ռոզենբեկի ճակատամարտում ֆլամանդցիները ջախջախիչ պարըություն կրեցին։ Սպանվել է 26 հազար մարդ։ Ֆիլիպ վան Արտևելդեն մահացել է՝ զոհված մարտիկների մարմիններով խեղդված։ Մարտից հետո հայտնաբերվել է նրա դին, ներկայացվել Ֆրանսիայի թագավորին, ապա կախաղան բարձրացվել։ Արտևելդեի մահից հետո գենտցիների ղեկավարությամբ է զբաղվել Ֆրանց Ակերմանը։
Ֆիլիպ վան Արտևելդեն դարձել է Հենրի Թեյլորի (1834) ողբերգության գլխավոր հերոսը։


== Գրականություն ==
David Nicholas, The Metamorphosis of a medieval city: Ghent in the Age of the Arteveldes, 1302-1390, Brill Archive, 1987, 369 pages.
David Nicholas, The Van Arteveldes of Ghent: the varieties of vendetta and the hero in history, Brill Archive, 1988, 212 pages.
Léon Vanderkindere, Le Siècle des Artevelde: études sur le civilisation morale & politique de la Flandre & du Brabant, A.-N. Lebègue, 1879, 444 pages.


== Ծանոթագրություններ ==


== Արտաքին հղումներ ==
Encyclopedia Britannica (1911) entry for Philip Van Artevelde.
Excerpt from Froissart's Chronicle describing Philip's rise to power.
Excerpts from Taylor's "Philip Van Artevelde".
Ֆալքենբերգ (Վերին Պֆալց)

Անվան այլ կիրառումների համար տե՛ս՝ Ֆալքենբերգ (այլ կիրառումներ)Ֆալքենբերգ (գերմ.՝ Falkenberg), կոմունա Գերմանիայում, Բավարիա երկրամասում։
Ենթարկվում է Վերին Պֆալց վարչական շրջանին։ Մտնում է Տիրշենրոյտ շրջանի կազմի մեջ։ Բնակչությունը կազմում է 952 մարդ (ըստ 2010 թվականի դեկտեմբերի 31-ի)։ Տարածքը կազմում է 39.41 կմ2։ Պաշտոնական կոդ՝ 09 3 77 117։
Կոմունան կազմված է 10 գյուղական շրջաններից։


== Ծանոթագրություններ ==


== Արտաքին հղումներ ==
Պաշտոնական կայք
Խուարես թատրոն (Գուանախուատո)

Անվան այլ կիրառումների համար տե՛ս՝ Խուարես թատրոն (այլ կիրառումներ)Խուարես թատրոն, (իսպ.՝ El Teatro Juárez de Guanajuato), պատմական թատրոն Մեքսիկայի Գուանախուատո նահանգի համանուն քաղաքում, որը կառուցվել է 20-րդ դարի սկզբում, բացվել է 1903 թվականի հոկտեմբերի 27-ին Պորֆիրիո Դիասի կողմից։


== Պատմություն ==
Շինությունը կառուցվել է 1872-1903 թվականներին ճարտարապետ Խոսե Նորիեգայի կողմից։ Շինության կառուցումը շարունակել և ավարտին են հասցրել ճարտարապետներ Անտոնիո Ռիվաս Մերկադոն և Ալբերտո Մալոն։ Նրանց կատարած վերափոխումներից հետո շինության և՛ արտաքին, և՛ ներքին տեսքը փոխվել է։
Թատրոնն անվանվել է ի պատիվ Մեքսիկայի քաղաքական և պետական գործիչ, Մեքսիկայի ազգային հերոս Բենիտո Խուարեսի։ 1972 թվականից թատրոնում հյուրընկալվում է Սերվանտիտո միջազգային փառատոնը։


== Ճարտարապետություն ==

Շենքը կառուցված է նեոդասական ոճով։ Կառույցի հատկապես արտաքին դիզայնի մեջ ակնհայտ է հին հռոմեական և հունական ճարտարապետության շունչը։ Աստիճաներով բարձրանալիս բացվում է 12 սյուների շարքը, որը հիշեցնում է Հռոմի պանթեոնը։ Շենքի տանիքին տեղադրված են 8 բրոնզե արձաններ հունական դիզաբանությունից։


== Ծանոթագրություններ ==


== Արտաքին հղումներ ==
Información y eventos de la Ciudad de Guanajuato
Աշոտ Տեր-Մկրտչյան

Աշոտ Մովսեսի Տեր-Մկրտչյան (հունվարի 25, 1891(1891-01-25), Շուշի, Ելիզավետպոլի նահանգ, Ռուսական կայսրություն - մարտի 13, 1959(1959-03-13), Երևան, Հայկական ԽՍՀ, ԽՍՀՄ), հայ խորհրդային մաթեմատիկոս, ինժեներ-մեխանիկ։ Պրոֆեսոր (1930), ՀԽՍՀ գիտության և տեխնիկայի վաստակավոր գործիչ (1940)։


== Կենսագրություն ==

1912 թվականին ավարտել է Խարկովի համալսարանը, 1915 թվականին՝ Դոնի (այժմ՝ Նովոչերկասկի) պոլիտեխնիկական ինստիտուտը։ 1918-1920 թվականներին դասախոսել է Թիֆլիսիի պոլիտեխնիկական ինստիտուտում։ 1920-1926 թվականներին աշխատել է Բաքվում (Ադրբեջանի ժողտնտխորհի նախագահի՝ մեքենաշինության գծով խորհրդատու, դասախոսել Բաքվի նավթի ինստիտուտում, Ադրբեջանի պետական համալսարանում)։ 1926 թվականից դասախոսել է Երևանի պետական համալսարանում․ 1930-1959 թվականներին՝ տեսական մեխանիկայի ամբիոնի վարիչ։ 1930-1956 թվականներին դասախոսել է նաև Երևանի պոլիտեխնիկական և մանկավարժական ինստիտուտներում։ Միաժամանակ գլխավորել է Դոնեցկի (1928-1930) և Սվերդլովսկի (1934-1936) լեռնային ինստիտուտների մեխանիկայի ամբիոնները։ Տեր-Մկրտչյանի անմիջական մասնակցությամբ են հիմնադրվել Երևանի պոլիտեխնիկական ինստիտուտի նյութերի դիմադրության և Հայկական գյուղատնտեսական ինստիտուտի կիրառական մեխանիկայի ամբիոնները։ Ղեկավարել է Ձորագետի և Քանաքեռի հէկերի կառուցման ու շահագործման աշխատանքները։


== Ծանոթագրություններ ==


== Աղբյուրներ ==
Մանուկյան, Մ. Մ. (1973) Աշոտ Մովսեսի Տեր-Մկրտչյան (1891-1959). Բնագիտության և տեխնիկայի պատմությունից. Գիտական աշխատությունների ժողովածու, № 5. pp. 250–257.
Տղամարդը խոհանոցում

Տղամարդը խոհանոցում(Հանգըլ밥상 차리는 남자,ԿնՌ Bapsang Charineun Namja, անգլ.՝ Man in the Kitchen)ՙ 2017 թվականին հրապարակված Հարավկորեական հեռուստասերիալ է Չհվե Սու Յոնգի, Օն Ջու-վանի, Սի Հյո-րիմի և Պարկ Ջին-վուի մասնակցությամբ։ Սերաները հրապարակվում են ամեն կիրակի MBC ալիքով ժամը 8:45 p.m. միինչև 10:00 p.m.։ Նոյեմբերի 12-ից այն հրապարակվում է ամեն կիրակի ժամը 8:45 p.m. մինչև 11:00 p.m։


== Սինոփսիս ==
Լի Րու-րին (Չհվե Սու Յոնգ) փորձում էր աշխատանք գտնել խոշոր ընկերությունում, սակայն նրան դա չէր հաջողվում։ Նա այդքան էլ լավ հարաբերություների մեջ չէր իր խիստ հայրիկի հետ։ Լի Րու-րին որոշում է հեռանալ և գնալ Գուամ։ Այստեղ նա հանդիպում է Ջունգ Տա-յունգին (Օն Ջու-վան), ով հայտնի էր YOLO մականունով։ Նա շրջագայել էր ամբողջ աշխարհով և իր համար կարևոր էր միայն իր երջանկությունը, սակայն նա ուներ իր զգացմունքային վերքերը։ Ջունգ Տա-յունգին հանդիպելուց հետո Լի Րու-րի կյանքը փոխվում է։


== Դերերում ==


=== Գլխավոր դերերում ===
Չհվե Սու Յոնգ ինչպես Լի Րու-րի։
Օն Ջու-վան ինչպես Ջունգ Տա-յունգ։
Սի Հյո-րիմ ինչպես Հա Ըուն-ջու
Պարկ Ջին-վու ինչպես Լի Սո-վոն


==== Րու-րիի ընտանքի անդամները ====
Կիմ Կապ-սու ինչպես Լի Շին-մու, Րուրի-ի հայրը
Կիմ Մի-սուկ ինչպես Հոնգ Յունգ-հե, Րու-րիի մայրը
Կիմ Սու-մի ինչպես Յունգ Չուն-օկ, Ջին Վուի սկեսուրը։


==== Տա-յունգի ընտանիքի անդամները ====
Լի Ալ-հվա ինչպես Ջունգ Հոա-յունգ
Շիմ Հյունգ-տակ ինչպես Գո Ջունգ-դո
Սոնգ Կանգ ինչպես Կիմ Վու-ջու
Կիմ Ջի-յունգ ինչպես Գո Են-բյոլ


=== Այլք ===
Հան Գա-րիմ − Լի Մյունգ-րանգ
Լի Սե-յունգ − Չհվե Սոն-յունգ
Լի Կյու-յունգ − Ջունգ Սու-մի
Անհայտ − Նոհ Ջի-շիմ
Անհայտ − Կիմ Ջին-հո
Անհայտ − Կիմ Շիլ-ջանգ
Անհայտ − Պարկ Մին-հո
Անհայտ − Նուրսե Չհվե
Անհայտ − Կիմ Սունգ-տան
Անհայտ − ուսուցիչ Օհ
Լի Ջունգ Հյուկ
Գյում Բո
Գու Հյե-րոնգ
Լի Ջա-ին
Ջունգ Բյունգ-հո
Լի Յուն-սունգ
Բոնգ Ին-սին
Կանգ Մին-ջունգ
Կվոն Ջունգ-հյուն
Յու Չանգ-ջո
Լի Չանգ


=== Հատուկ դերեր ===
Յեմ Դոնգ-հոն
Կիմ Վոն-հո
Լի Սի-ին ինչպես Բոնգ Մյունգ-տի
Կիմ Շր-վոն


== Վարկանիշ ==


== Ծանոթագրություններ ==


== Արտաքին հղումներ ==
http://www.imbc.com/broad/tv/drama/babsang/index.html Տղամարդը խոհանոցում. պաշտոնական կայք
Բուտովո (գյուղ, Ստարոբելսկի շրջան)

Բուտովո (ուկրաիներեն՝ Бутове), գյուղ Ուկրաինայի Լուգանսկի մարզի Ստարոբելսկի շրջանում։ Հիմնադրվել է 1832 թվականին։
Չճշտված տվյալներով Բուտովո գյուղում բնակվում էր 1 008 մարդ։ Բնակչության խտությունը կազմում էր 633,96 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Օզալ

Օզալ (խորվ.՝ Ozalj), քաղաք Խորվաթիայում: Քաղաքապետարանը տեղակայված է Օզալում: Բացի բուն քաղաքից, քաղաքի կազմի մեջ մտնում են նաև 97 բնակավայրեր:


== Աշխարհագրություն ==

Պատմական մասը կառուցվել է Կուպա գետի ժայռի վրա: Ինչպես անցյալում, այնպես էլ ներկայումս տարածաշրջանում հատվում են տրանսպորտային Ժումբերակ, Պոկուպե և Հարավային Սլովենիա ուղիները:
Քաղաքը գտնվում է Սլովենիայի սահմանից 15 կմ հեռավորության վրա, մինչև Մետլիկա մոտ 15 կմ է, Չրնոմել՝ 30 կմ, մինչև Նովո-Մեստո՝ մոտ 35 կմ: Տրանսպորտային համակարգը լավ է զարգացած: Գոյություն ունի Կարլովացի հետ ավտոմոբիլային և երկաթուղային կապ:


== Բնակչություն ==
2004 թվականի դրությամբ Օզալի բնակչությունը կազմել է 7932 մարդ:
Օզալի ազգային կազմը՝

Օզալի բնակչությունը ՝ 

2011 թվական - 6817 մարդ (խորվաթներ՝ 6604, սերբեր՝ 64)
2001 թվական - 1164 մարդ
1991 թվական - 1184 (Խորվաթներ՝ 1089, սերբեր՝ 49, հարավասլավացիներ՝ 16, մնացածը՝ 30)
1981 թվական - 599 (խորվաթներ՝ 573, սերբեր՝ 10,  հարավասլավացիներ՝ 6, մնացածը՝ 10)
1971 թվական - 217 (խորվաթներ՝ 193, սերբեր՝ 7, մնացածը՝ 17)


== Պատմություն ==
Օզալի մասին առաջին հիշատակումը վերաբերում է 1244 թվականին: 1398-ից մինչև 1550 թվականները քաղաքը պատկանել է Ֆրանկոպաններին, իսկ հետո մինչև 1671 թվականը՝ Զրինսկիներին: Քաղաքի օրը ապրիլի երեսունն է:


== Էկոնոմիկա ==

Քաղաքի տնտեսության հիմքը զբոսաշրջությունն է: Այցելուների ուշադրությունը գրավում է քաղաքի պատմությունը և այն փաստը, որը Օզալը հայտնի նկարիչ Սլավա Ռաշկայի հայրենիքն է:


== Հայտնի բնակիչներ ==
Սլավա Ռաշկայ - նկարչուհի
Իվան Խարիշ - պարտիզան, Հարավսլավական բանակի գեներալ
Իվո Լատին - խորվաթական խորհրդարանի նախագահ


== Տեսարժան վայրեր ==

Տեսարժան վայրերից ամենահայտնին միջնադարյան Օզալ ամրոցն է, որը գտնվում է Կուպա գետի վրա:
Օզալում կառուցվել է Խորվաթիայի առաջին ՀԷԿ-ը, որը 1908 թվականին սկսել է էլեկտրաէներգիա մատակարարել Կարլովացին:


== Մշակույթ ==
Օզալում կա թանգարան, որը գտնվում է քաղաքի կենտրոնից մի քանի մետր հեռավորության վրա:


== Սպորտ ==
Օզալում հիմնադրվել է «Zrinski Ozalj» ֆուտբոլային ակումբը:
Կուպայի բոուլինգ-ակումբ


== Ծանոթագրություններ ==


== Արտաքին հղումներ ==
«Озаль — город Зринских и Франкопана»։ Արխիվացված է օրիգինալից 2012-05-11-ին։ Վերցված է 2017-06-30 
«TZ Ozalj»։ Արխիվացված է օրիգինալից 2012-05-27-ին։ Վերցված է 2017-06-30  (գերմ.)
Ադրիան Բարսեյան

Ադրիան Ոսկանի Բարսեյան (մայիսի 28, 1939(1939-05-28), Բոստոն, ԱՄՆ), հայազգի ֆիզիկոս։ Ֆիզիկա-մաթեմատիկական գետությունների դոկտոր (1977):


== Կենսագրություն ==
Ադրիան Բարսեյանը ծնվել է 1939 թվականի մայիսի 28-ին, Բոստոն (ԱՄՆ) քաղաքում։ 1967 թվականին ավարտել է Հարվարդի համալսարանը։ 1967-1993 թվականներին աշխատել է ԱՄՆ ազգային առողջապահության ինստիտուտի համակարգչային հետազոտությունների և տեխնոլոգիայի բաժանմունքի ֆիզիկական գիտությունների լաբորատորիայում։ 1984-1993 թվականներին եղել է նույն ինստիտուտի մոլեկուլային ուժերի լաբորատորիայի, 1993-1997 թվականներին՝ համակարգչային հետազոտությունների և տեխնոլոգիայի վարչության ղեկավար, 1997 թվականից՝  այդ ինստիտուտի ֆիզիկական և կենսաբանական լաբորատորիայի տնօրեն (1977-1980 թվականներին), միաժամանակ՝ «Կենսաֆիզիկա» (ԱՄՆ) հանդեսի գլխավոր խմբագիր, 1978-1992 թվականներին աշխատել է «Կոնսաֆիզիկայի շուրջ քննարկումներ» գիտական պարբերականի խմբագրությունում (հիմնադիրներից է)։
Աշխատանքները վերաբերում են կենսաբանական մակրոմոլեկուլներ կազմավորող ուժերի և այդ մակրոմոլեկուլների էներգիայի հաշվման եղանակներին, տեսական վերլուծությանը, ուղղակի չափման ֆիզիկային։


== Անդամակցություն ==
ԱՄՆ կենսաֆիզիկոսների ընկերության նախագահ (1983-1984):


== Ծանոթագրություններ ==